Kirsti Pesola, tekn.lis. (arkkitehti SAFA)
Johtaja, Invalidiliiton Esteettömyyskeskus ESKE
kirsti.pesola@invalidiliitto.fi  |  p. 050 594 2553
www.esteeton.fi  |  www.invalidiliitto.fi

Esteettömyys ei ole mielipide

Liiku terveemmäksi esteettä -seminaari Espoo 20.5.2015

•	Esteettömyys on sitä, että löytää perille ja hahmottaa, missä on rakennuksen sisäänkäynti.
•	Esteettömyys on luettavissa olevia opasteita ja turvallisia, aurattuja ja hiekoitettuja kulkuväyliä.
•	Esteettömyys on ymmärrettäviä tiloja ja yksityiskohtia, sekä hyviä tukikaiteita ja käsijohteita – sopivasta materiaalista.
•	Esteettömyys on turvallinen valaistus ja hyviä kontrasteja.
•	Julkinen liikenne voi olla esteellistä – tai esteetöntä.
•	Kulkuväylän tai sisäänkäynnin katos on esteettömyyttä: se suojaa lumelta, sateelta tai liialliselta auringolta.
•	Esteettömyys on ylettymistä.
•	Esteettömyys on hinnoittelukoneen käyttöä sekä lippu- tai maksuautomaatilla käyntiä, se on myös netissä surffailua.
•	Esteettömyys on sitä, että voi valita itselleen sopivan korkuisen istuimen tai että pääsee ulos – myös huvimajaan – eikä pensaan tuoksu häädä pois.
•	Esteettömyys on sitä, että pystyy hengittämään ilmaa yskimättä, nenän vuotamatta, silmiä kirvelemättä tai päätä särkemättä.
•	Esteetön tila on akustisesti hyvä, huono akustiikka torjuu, jopa syrjii.
•	Esteettömyys on helposti avattavissa olevia ovia, lukkoja tai virvoitusjuomapulloja ja helposti väännettävissä olevia pesukoneen tai lieden kytkimiä.
•	Esteettömyys on luettavissa olevia tuoteselosteita tai pesuohjeita – vielä pesun jälkeenkin.
•	Esteettömyys on pillereitä, joita ei tarvitse puolittaa, tai jotka saa ulos pakkauksesta.
•	Esteettömyys on kaukosäädin, jota on helppo käyttää tai pakkaus, jonka saa itse auki.
•	Esteettömyys on sitä, että pystyy ymmärtämään, mistä ohjeissa ja määräyksissä kyse.

Ei riitä, että tekee hyvän näköisiä rakennuksia tai tuotteita, niiden tulee olla toimivia kaikkien käyttäjien näkökulmasta.